O-Net 2019

วันหนึ่ง แดงได้กล่าวปรารภกับเพื่อนๆ ว่า แดง “อาทิตย์หน้าจะครบรอบวันตายของคุณย่าฉันแล้ว ทางบ้านกำลังเตรียม งานทําบุญอัฐิกันจนวุ่นเลยแหละ ตอนนี้นะ” ขาว “แล้วเธอรับหน้าที่ทำอะไรล่ะ” แดง “ฉันรับหน้าที่ไปนิมนต์พระ นี่ยังหนักใจอยู่เลยว่าจะบอกนิมนต์ว่า อย่างไรดีระหว่างใช้คำว่า เจริญพระพุทธมนต์ กับ สวดพระพุทธมนต์” เขียว “ฉันคุ้น ๆ นะ ดูเหมือนว่าเขาจะใช้ต่างกัน แต่จำไม่ได้แล้วว่า งานมงคล กับงานอวมงคล เขานิยมใช้คำไหน เพราะคำใกล้เคียงกันมาก สับสนนะ” ฟ้า “จะทำให้ยุ่งยากทำไม ก็บอกว่า สวดมนต์ ก็พอ” หากนักเรียนเป็นเพื่อนกับแดง นักเรียนจะแนะนำแดงอย่างไร

1. ใช้คำว่า “เจริญพระพุทธมนต์” เพราะการทำบุญอัฐิเป็นมงคล เนื่องจากคนตายไปนานแล้ว ไม่ใช่เพิ่งตายหรือมีศพอยู่ที่บ้าน 2. ใช้คำว่า “เจริญพระพุทธมนต์” เพราะการทำบุญอัฐิเป็นอวมงคล เนื่องจากเป็นการทำบุญที่ปรารภถึงการตายของคน 3. ใช้คำว่า “สวดมนต์” เพราะเป็นคำกลางๆ ที่นิยมใช้ทั้งในงานที่เป็นมงคลและงานอวมงคล ตลอดจนงานที่ไม่สามารถระบุได้ว่าจะเป็นมงคลหรืออวมงคล เช่นเดียวกับการทำบุญอัฐิ 4. ใช้คำว่า “สวดพระพุทธมนต์” เพราะการทำบุญอัฐิเป็นงานบุญอวมงคล เนื่องจากเป็นการทำบุญที่ปรารภถึงการตายของคน 5. ใช้คำว่า “สวดพระพุทธมนต์” เพราะการทำบุญอัฐิเป็นงานบุญมงคล เนื่องจาก คนตายไปนานแล้ว ไม่ใช่เพิ่งตายหรือมีศพอยู่ที่บ้าน

Answer: 4. ใช้คำว่า “สวดพระพุทธมนต์” เพราะ การทำบุญอัฐิเป็นงานบุญอวมงคล เนื่องจากเป็นการทำบุญที่ปรารภถึงการตายของคน